     БҚО, Казталов ауданы Ғ.Молдашев атындағы орта ЖББ мектебінің 6 «Б» сынып оқушысы Арыстанова Жансұлудың «Рухани жаңғыру!» атты эссе
 Жетекшісі :қазақ тілі мен әдебиеті пәні мұғалімі Исаева Роза Рахымжанқызы
                                                                                    Ауылым-алтын бесігім,
	Мен оны қолдап жүремін.
	Осында өсіп келемін,
	Әрдайым жақсы көремін!
    Мен мына алақандай ауылда он екі жыл ғана өмір сүріппін. Осы он екі жыл ішінде үйренген нәрсем өте көп екен. Өзіме зәулім болып көрінген аяулы мектебімде білім алып, көптеген жетістіктерге жетіп жатырмын.Картадан нүкте болып көрінетін ауылым қазір рухани жаңғыруда.Президентіміз ойлап тапқан осы бағдарламаның арқасында бізде «Жерлестер форумы» өтті. Жәнеде өзінің туған жерін жақсы көретін ағалар арқасында стадион, саябақ, «Менің жүрегім-Жалпақтал», балалар ойын сауық алаңы салынды.
  Менің ойымша , өзінің туған жерін ұмытқан  «көкек секілді» адамдар бар болуы да мүмкін. Бірақ мен ешқашан ұмытпаймын.Менің ауылым үлкейе келе аудан орталығы болса екен деп армандаймын.
 Менің балалық шағым осы ауылда өтіп жатыр.Түсқайта сабаққа келе жатқанда, мен өз көшемнің жолын, тасын да ,итін де жатқа білемін. Тіпті көзімді жұмыс та жүре алатын шығармын. Ауылымның адамдары да бәрі маған қарап жымия күліп тұратын сияқты болады. Бәрімен амандасасың.Бәрі де мені таниды.Анамның ,әжемнің халін сұрайды.Маңдайымнан сипайды.
    Адамдардың бәрі ауылдан шыққан. Атақты жұлдыздар да , президентіміз Нұрсұлтан Әбішұлы да кішкентай ауылдан шыққан.Менің ойымша, ауылда өскен адамның жүрегі жұмсақ, ашық, үлкен адамды сыйлап, жағдайы жоқ адамдарға көмектескісі келетін қайырымды  болады.
   Биыл жазда мен «ЭКСПО-2017» көрмесіне барған едім. Астана қаласында әдемі жерлер көп екен. Содан кейін Алматыға жақындарыма барып, «Медеуді» көрдім, қыдырдым. Бәрі де қызықты болғанымен, аз уақыттан соң өзімнің көшемді, достарымды, мектебімді , тіпті сиыспай жүретін сыныптастарымды да сағынып қалдым. 
Мен ертең өскесін ауылымның көркеюіне үлес қосып, көмектескім келеді.Мұны мен перзенттік борышым деп түсінемін.Сондықтанда атам қазақ «Ауылым-алтын бесігім!» деп бекерге айтпаған екен.
